ตรี หลานเพชรา เชาวราษฎร์ เล่านาทีคลอดลูกก่อนกำหนดในวิกฤติโควิด-19
อดีตนักแสดงสาว ตรี นันทรัตน์ หลานสาวเพชรา เชาวราษฎร์ ได้คลอดลูกคนที่สองไปเรียบร้อยแล้วเมื่อวันที่ 25 มีนาคม ที่ผ่านมา โดยสาวตรีได้โพสต์รูปพร้อมเขียนบรรยายเหตุการณ์ในวันที่จะคลอดลูกผ่านทางอินสตาแกรมของตัวเองว่าณ วันที่มามี๊ปวดท้องคลอด ตอนตี 2 กว่า รู้สึกท้องแข็งเจ็บจนตื่น ก็เลยลงมาข้างล่างนั่งดูนาฬิกาว่าเจ็บจริงหรือเจ็บหลอก ไม่อยากไป-มา รพ. ระหว่างรอก็เตรียมอุปกรณ์ทำความสะอาดไปพลางๆ กระเป๋าปั๊มนม กระเป๋าเสื้อผ้าที่เตรียมไว้แล้วมาตั้งรวมกันรอป๊ายกขึ้นรถรอถึงตี 4 กว่าๆ คิดว่าเจ็บจริงแน่แล้ว ก็เลยโทร. หาห้องคลอด วางสายเสร็จไปเรียกปะป๊าอาบน้ำพาไป รพ. หน่อย จุ๊บลูกยอด 1 ที ระหว่างนั้น เริ่มเจ็บถี่ขึ้นเรื่อยๆ 10 นาที 8 นาที 6 นาทีถึง รพ. 6 โมงเช้าพอดี รีบขึ้นห้องคลอด คราวนี้เป็นช่วงระบาด สามีห้ามเข้าห้องคลอด ห้ามถ่ายรูปกับลูกตอนเกิด เราก็นอนรอในห้องพักรอคลอดแบบเหงาๆ พร้อมกับเจ็บท้องทุกๆ 4 นาที เจ็บมากๆๆๆๆนอนมองนาฬิกา พี่พยาบาลก็เข้ามาเช็ก มาถาม ทำความสะอาด เจาะน้ำเกลือ เจาะเลือด หมอมาตรวจ สักพักพยาบาลแจ้งว่าคุณหมอคมกฤช เจ้าของไข้ จะมาผ่าตอน 8 โมง นั่งมองนาฬิกาอยากให้ถึง 8 โมงไวๆ เจ็บไม่ไหวเลยจ้า #ลูกอินแม้น้องลูกอินจะคลอดก่อนกำหนด โดยมีกำหนดผ่าคลอดวันที่ 3 เมษายน แต่หนูน้อยก็ออกมาแข็งแรงและสมบูรณ์มากๆ ซึ่งมีน้ำหนักแรกเกิดถึง3374 กรัม งานนี้แข็งแรงและปลอดภัยดีทั้งแม่และลูก บันเทิงไทยรัฐออนไลน์ขอแสดงความยินดีกับสาวตรีคุณแม่ลูกสองคนสวยด้วยนะคะ.
ตรี นันทรัตน์ อดีตนักแสดงสาวคลอดลูกก่อนกำหนด แต่แข็งแรงปลอดภัยทั้งแม่และลูก 
ตรี นันทรัตน์,ตรี นันทรัตน์ คลอดลูก,ดาราคลอดลูก,เพชรา เชาวราษฎร์,ข่าวดารา,อินสตาแกรมดารา